
ΑΠΟΦΑΣΕΙ Σ 

Αριθ. 191363 (Οικ.) (1) 

Κριτήρια πρόσληψης ωρομισθίου εκπαιδευτικού προσω¬ 
πικού και επιλογής καταρτιζόμενων στα Ινστιτούτα 
Επαγγελματικής Κατάρτισης (Ι.Ε.Κ.) της εταιρίας 
«Επαγγελματική Κατάρτιση Α.Ε.». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου άρθρου 11 παρ. 19του Ν. 2956/01 


2. Τις διατάξεις του άρθρου 3 παρ. 2 του Ν. 2336/95, 
όπως ισχύει. 

3. Τις διατάξεις του άρθρου 5 παρ.6 του Ν. 2009/92 

4. Την από 20.9.2002 σχετική πρόταση του Δ.Σ. της Εται¬ 
ρίας "Επαγγελματική Κατάρτιση Α.Ε." 

5. Το γεγονός ότι από τις διατάξεις της παρούσης προ¬ 
κύπτει δαπάνη που δεν μπορεί να προσδιοριστεί επακρι¬ 
βώς και θα καλυφθεί από τον προϋπολογισμό της Εται¬ 
ρίας "Επαγγελματική Κατάρτιση Α.Ε.", αποφασίζουμε: 

Άρθρο 1 

ΚΡΙΤΗΡΙΑ ΕΠΙΛΟΓΗΣ 

1. Τα κριτήρια επιλογής για την πρόσληψη ωρομίσθιου 
εκπαιδευτικού προσωπικού στα Ινστιτούτα Επαγγελματι¬ 
κής Κατάρτισης (ΙΕΚ) της Εταιρίας "Επαγγελματική Κα¬ 
τάρτιση Α.Ε", είναι: 

α) Διδακτική εμπειρία στην αντίστοιχη ειδικότητα, 
β) Επαγγελματική εμπειρία στην αντίστοιχη ειδικότητα, 
γ) Μεταπτυχιακός τίτλος 
δ) Παιδαγωγικός τίτλος 
ε) Κοινωνικά κριτήρια. 

2. Για την επιλογή τους οι υποψήφιοι υποβάλλουντα πα¬ 
ρακάτω έγγραφα και δικαιολογητικά: 

1. ΑΙΤΗΣΗ 

Η Αίτηση συμμετοχής είναι έντυπη και χορηγείται από 
τις Γραμματείες των Ι.Ε.Κ. 

Στην Αίτηση και στην αντίστοιχη θέση αναγράφεται 
οπωσδήποτε η ειδικότητα και το μάθημα για την οποία ο 
υποψήφιος ενδιαφέρεται, όπως αυτή αναφέρεται στην 
αντίστοιχη προκήρυξη. 

2. ΒΑΣΙΚΟΣ ΤΙΤΛΟΣ ΣΠΟΥΔΩΝ 

Ο βασικός τίτλος σπουδών υποβάλλεται σε αντίγραφο 
ή σε νόμιμα επικυρωμένο φωτοαντίγραφο. Αντί του αντί¬ 
γραφου τίτλου σπουδών μπορεί να υποβάλλεται πιστο¬ 
ποιητικό σπουδών. 

Σε περίπτωση που ο βασικός τίτλος σπουδών έχει εκδο- 
θεί από εκπαιδευτικό ίδρυμα του εξωτερικού ο υποψή¬ 
φιος πρέπει να συνυποβάλλει: 
α) Φωτοαντίγραφο του τίτλου σπουδών, 
β) Επίσημη μετάφραση του από το Υπουργείο Εξωτερι¬ 
κών. 

γ) Βεβαίωση Ισοτιμίαςτουτίτλου σπουδών από αρμόδιο 
φορέα (ΔΙΚΑΤΣΑ ή Συμβούλιο Ισοτιμιών κ.λ.π.). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. ΤΙΤΛΟΙ ΑΝΑΓΝΩΡΙΣΜΕΝΩΝ ΜΕΤΑΠΤΥΧΙΑΚΩΝ 
ΣΠΟΥΔΩΝ. 

Ως τίτλοι αναγνωρισμένων μεταπτυχιακών σπουδών νο¬ 
ούνται μεταπτυχιακοί τίτλοι αναγνωρισμένων εκπαιδευτι¬ 
κών ιδρυμάτων του εσωτερικού ή του εξωτερικού απο¬ 
δειγμένης διάρκειας τουλάχιστον ενός έτους (μεταπτυ¬ 
χιακά πιστοποιητικά, ιτιαείΘΐ'ε, Ο.Ε.Α) καθώς και 
διδακτορικά διπλώματα. 

Μεταπτυχιακοί τίτλοι εκπαιδευτικών ιδρυμάτων του 
εξωτερικού αξιολογούνται μόνο στην περίπτωση που εί¬ 
ναι αναγνωρισμένοι από αρμόδια όργανα ισοτιμιών (ΔΙ- 
ΚΑΤΣΑ κ.λ.π.) και συνοδεύονται από επίσημη μετάφραση 
στην Ελληνική γλώσσα του Υπουργείου Εξωτερικών. 

Μεταπτυχιακοί τίτλοι και διδακτορικά διπλώματα για να 
αξιολογηθούν, πρέπει να είναι σχετικοί με το βασικό τίτλο 
σπουδών. 

4. ΒΕΒΑΙΩΣΕΙΣ ΔΙΔΑΚΤΙΚΗΣ ΕΜΠΕΙΡΙΑΣ. 

Η Διδακτική εμπειρία που βεβαιώνεται πρέπει να έχει 
αποκτηθεί σε Ι.Ε.Κ. ή σε Δημόσια ή αναγνωρισμένα ιδιω¬ 
τικά Σχολεία του εσωτερικού ή του εξωτερικού στην ειδι¬ 
κότητα του βασικού πτυχίου και απαραίτητα μετά την κτή¬ 
ση του πτυχίου. Επίσης η διδακτική εμπειρία που έχει 
αποκτηθεί σε εκπαιδευτικά προγράμματα που υλοποιού¬ 
νται από πιστοποιημένα Κέντρα Επαγγελματικής Κατάρ¬ 
τισης και από φορείς του Δημοσίου τομέα και βεβαιώνε¬ 
ται από τους εν λόγω φορείς 

Η Διδακτική εμπειρία σε αναγνωρισμένα ιδιωτικά σχο¬ 
λεία βεβαιώνεται για την ακρίβεια του περιεχομένου της 
από την καθ’ ύλη αρμόδια Δημόσια Εκπαιδευτική αρχή. 

Η Διδακτική εμπειρία που έχει αποκτηθεί σε ιδιωτικά 
Ι.Ε.Κ. βεβαιώνεται από τον Ο.Ε.Ε.Κ. 

Η Διδακτική εμπειρία σε σχολεία του εξωτερικού βεβαι¬ 
ώνεται για την ακρίβεια του περιεχομένου της από αρμό¬ 
δια Ελληνική εκπαιδευτική ή Προξενική αρχή της αντί- 
στοιχης χώρας. 

Σε κάθε Βεβαίωση Διδακτικής Εμπειρίας θα πρέπει 
οπωσδήποτε να αναφέρονται: 

Το χρονικό διάστημα (έναρξη -λήξη) διδασκαλίας. 

Οι συνολικές ώρες διδασκαλίας στο χρονικό διάστημα 
που αναφέρεται στη βεβαίωση και οι ώρες ανά μάθημα 
(εβδομάδες-μήνα ή έτος) 

Βεβαιώσεις στις οποίες δεν θα αναφέρονται οι συνολι¬ 
κές ώρες διδασκαλίας δεν θα λαμβάνονται υπόψη. 

5. ΒΕΒΑΙΩΣΕΙΣ ΕΠΑΓΓΕΛΜΑΤΙΚΗΣ ΕΜΠΕΙΡΙΑΣ 

Η Επαγγελματική Εμπειρία για να αξιολογηθεί θα πρέ¬ 
πει να έχει αποκτηθεί στην ειδικότητα του βασικού πτυχί¬ 
ου και οπωσδήποτε μετά την απόκτηση του πτυχίου αυ¬ 
τού. 

Αναλυτικά: 

Α) Επαγγελματική Εμπειρία στο Δημόσιο τομέα 

Οι βεβαιώσεις απασχόλησης στο Δημόσιο Τομέα θα 
πρέπει να έχουν εκδοθεί από αρμόδιες Υπηρεσίες και να 
αναγράφουν με σαφήνεια το χρονικό διάστημα της εργα¬ 
σίας, την υπαλληλική κατηγορία και βαθμό, την ειδικότη¬ 
τα, το πτυχίο, την εργασία ή το έργο που επιτελέσθηκε και 
το συγκεκριμένο είδος απασχόλησης κατά το αντίστοιχο 
χρονικό διάστημα. 

Β) Επαγγελματική Εμπειρία στον Ιδιωτικό Τομέα 

Οι βεβαιώσεις απασχόλησης στον Ιδιωτικό Τομέα εφό¬ 
σον πρόκειται για: 


Β1) Μισθωτούς θα πρέπει να έχουν εκδοθεί από τον ερ¬ 
γοδότη και να αναγράφουν με σαφήνεια το χρονικό διά¬ 
στημα της εργασίας, την ειδικότητα, το πτυχίο, την εργα¬ 
σία ή το έργο που επιτελέσθηκε και το συγκεκριμένο εί¬ 
δος απασχόλησης κατά το αντίστοιχο χρονικό διάστημα. 

Οι βεβαιώσεις αυτές θα πρέπει να είναι θεωρημένες 
από την καθ’ ύλη αρμόδια αρχή της περιοχής που εδρεύ¬ 
ει η επιχείρηση (π.χ. Επιθεώρηση Εργασίας, ΙΚΑ, κ.λ.π.) 

Β2) Ελεύθερους Επαγγελματίες θα πρέπει να έχουν εκ¬ 
δοθεί από το αντίστοιχο Τεχνικό ή Επαγγελματικό ή άλλο 
Επιμελητήριο ή Επαγγελματικό Σύλλογο και να αναγρά¬ 
φουν με σαφήνεια την ειδικότητα και το χρονικό διάστημα 
άσκησης του επαγγέλματος. Οι βεβαιώσεις αυτές συνο¬ 
δεύονται από Υπεύθυνη Δήλωση του Ν. 1599/86 θεωρη¬ 
μένη απάτην αρμόδια Οικονομική Εφορία η οποία θα πρέ¬ 
πει να βεβαιώνει απόκτηση εισοδημάτων για το συγκεκρι¬ 
μένο διάστημα από την αντίστοιχη ειδικότητα. 

Β3) Για κάθε περίπτωση εργαζομένων στον Ιδιωτικό Το¬ 
μέα, πέρα από τις παραπάνω βεβαιώσεις δεν γίνονται δε¬ 
κτά και δεν αξιολογούνται φωτοαντίγραφα βιβλιαρίων εν¬ 
σήμων, σημειώματα καταβολής εισφορών, εκκαθαριστι¬ 
κά σημειώματα εφορίας, αποδείξεις ασφαλιστικών 
ταμείων κ.λ.π. 

Β4) Εξαιρείται η πιστοποίηση εμπειρίας εκπαιδευτικών 
των φροντιστηρίων, οι οποίοι βεβαιώνουντην εκπαιδευτι¬ 
κή εμπειρία με την προσκόμιση του βιβλιαρίου ενσήμων 
καθώς και βεβαίωση προϋπηρεσίας από τον εργοδότη 
τους και προσμετράται από 4 χρόνια εκπαιδευτικής 
εμπειρίας και άνω. 

Β5) Ειδικά στις βεβαιώσεις άσκησης δικηγορίας η επαγ¬ 
γελματική εμπειρία βεβαιώνεται μόνον από τον αντίστοι¬ 
χο Δικηγορικό Σύλλογο. Στις βεβαιώσεις αυτές θα πρέπει 
να αναγράφεται με σαφήνεια η ημερομηνία εγγραφής 
στο βιβλίο ασκουμένων του οικείου Δικηγορικού Συλλό¬ 
γου και η ημερομηνία διορισμού ως δικηγόρου. Το χρονι¬ 
κό διάστημα πρακτικής άσκησης των δικηγόρων αξιολο¬ 
γείται ως επαγγελματική εμπειρία το πολύ μέχρι δύο (2) 
ετών. 

Γ) Επαγγελματική Εμπειρία στις Ένοπλες Δυνάμεις. 

Η Επαγγελματική Εμπειρία στις Ένοπλες Δυνάμεις, 
αξιολογείται μόνον εφόσον βεβαιώνεται από αρμόδια αρ¬ 
χή ότι αποκτήθηκε στην ίδια ειδικότητα με το βασικό πτυ¬ 
χίο και μετά την απόκτηση του πτυχίου αυτού. Ειδικότερα 
η επαγγελματική εμπειρία στις Ένοπλες Δυνάμεις βεβαι¬ 
ώνεται με βεβαίωση των στρατιωτικών μονάδων στις 
οποίες αναγράφεται το χρονικό διάστημα και το έργο ή η 
εργασία που αποκτήθηκε στην ειδικότητα του βασικού 
πτυχίου (Πιστοποιητικό τύπου Α). 

Δ) Επαγγελματική Εμπειρία εκτός Ελλάδος. 

Η Επαγγελματική Εμπειρία εκτός Ελλάδος, αναγνωρί¬ 
ζεται εφόσον ο υποψήφιος υποβάλλει: 

Δήλωση εργοδότη, όπως παράγραφος βΐ του παρό¬ 
ντος άρθρου, συνοδευμένη από επίσημη μετάφραση των 
καθ’ ύλη αρμόδιων υπηρεσιών του Υπ. Εξωτερικών. 

Άρθρο 2 
ΜΟΡΙΟΔΟΤΗΣΗ 

1. Τα κριτήρια του άρθρου 1 μοριοδοτούνται ως εξής: 

Α. Διδακτική Εμπειρία. 

α) Διδακτική εμπειρία στην ειδικότητα. 

Κάθε ώρα διδακτικής εμπειρίας στην ειδικότητα που 
έχει προκηρυχθεί, βαθμολογείται με ένα (1) μόριο. 

β) Διδακτική εμπειρία συγκεκριμένου γνωστικού αντι¬ 
κειμένου ή ειδικών πακέτων πληροφορικής, όπως προ- 
βλέπεται κάθε φορά στην προκήρυξη. 

Κάθε ώρα διδακτικής εμπειρίας συγκεκριμένου γνωστι¬ 
κού αντικειμένου - ειδικών πακέτων πληροφορικής, στο 
μάθημα που προβλέπεται στην προκήρυξη, βαθμολογεί¬ 
ται με δύο (2) μόρια. 

Β. Επαγγελματική Εμπειρία. 

α) Επαγγελματική Εμπειρία στη ειδικότητα. 

Κάθε ημέρα εργασίας στη ειδικότητα που έχει προκη¬ 
ρυχθεί, βαθμολογείται ως επαγγελματικής εμπειρία με 
δύο (2) μόρια. 

Δηλαδή: 

Ημέρες εργασίας X 2 

Μήνες εργασίας X 25 X 2 ή 

Έτη εργασίας X 300 X 2. 

β) Επαγγελματική Εμπειρία συγκεκριμένου γνωστικού 
αντικειμένου ή ειδικών πακέτων πληροφορικής, όπου 
προβλέπεται στην προκήρυξη, βαθμολογείται με τέσσε¬ 
ρα (4) μόρια. 

Γ- Μεταπτυχιακές Σπουδές. 

Στους κατόχους μεταπτυχιακών σπουδών (Μαείθΐ") σε 
γνωστικό αντικείμενο ίδιο ή ανάλογο μετηνπροκηρυσσό- 
μενη ειδικότητα ή μάθημα, αναγνωρίζονται εξακόσια 
(600) μόρια διδακτικής εμπειρίας. 

Στους κατόχους διδακτορικού σε γνωστικό αντικείμενο 
ίδιο ή ανάλογο ειδικότητα ή το μάθημα, αναγνωρίζονται 
χίλια διακόσια (1.200) μόρια εκ των οποίων τα 600 σαν 
επαγγελματική και τα 600 σαν εκπαιδευτική εμπειρία. 

Δ- Παιδαγωγικές Σπουδές. 

Οι κάτοχοι παιδαγωγικών τίτλων σπουδών βαθμολο¬ 
γούνται με εξακόσια (600) μόρια διδακτικής εμπειρίας, 
μόνον όταν το παιδαγωγικό είναι της αυτής ειδικότητας, 
με την ειδικότητα που έχει προκηρυχθεί στο Ι.Ε.Κ. 

Σε περίπτωση συγκέντρωσης ίσου βαθμού μορίων, 
προηγείται όποιος έχει μεγαλύτερο βαθμό στον τίτλο 
σπουδώντου αυτού επιπέδου, ή ο έχων ανώτερη διαβάθ- 
μιση τίτλου σπουδών σε περίπτωση ισοψηφίας διαφορε¬ 
τικής διαβάθμισης τίτλου σπουδών. 

2. Η Επαγγελματική και η Διδακτική εμπειρία δεν υπο¬ 
λογίζονται δύο φορές. Οποιαδήποτε μορφή διδασκαλίας 
δεν θεωρείται ως επαγγελματική προϋπηρεσία. 

3. Η Μοριοποίηση για συγκεκριμένο γνωστικό αντικεί¬ 
μενο ή ειδικά πακέτα πληροφορικής στη διδακτική και 
επαγγελματική εμπειρία, σε όποια μαθήματα προβλέπο- 
νται στην προκήρυξη, γίνεται σε δύο απότατρία μαθήμα¬ 
τα ανά εξάμηνο που έχει δικαίωμα ο υποψήφιος να επιλέ- 
ξει. 

4. Αποκλείεται από τη διαδικασία επιλογής ωρομισθίων 
εκπ/κών, υποψήφιος /α, ο /η οποίος /α: 

α) Δεν έχει τα απαιτούμενα τυπικά προσόντα σύμφωνα 
με την αντίστοιχη προκήρυξη ειδικοτήτων. 

β) Δεν υποβάλλει αναγνώριση του βασικού τίτλου σπου¬ 
δών αλλοδαπής από τα σχετικά αρμόδια όργανα (ΔΙ- 
ΚΑΤΣΑ, Συμβούλιο Ισοτιμιών κ.λ.π.) και μετάφραση του 
Υπ. Εξωτερικών. 

γ) Υποβάλλει εκπρόθεσμα αίτηση και τα σχετικά δικαιο- 
λογητικά. 

δ) Δεν έχει υποβάλλει αντίγραφο δελτίου ταυτότητας. 

ε) Έχει αξιολογηθεί και κριθεί από τους υπευθύνους 
των δομών του ΟΑΕΔ ή της Εταιρίας ως ανεπαρκής στο 
πλαίσιο προηγούμενης απασχόλησης του σε αυτές. 


5. Δικαίωμα Επιλογής - Μομιοποίησης Μαθημάτων 

Οι υποψήφιοι δηλώνουν με σειρά προτίμησης μέχρι 
τρία (3) μαθήματα που επιθυμούν να διδάξουν ανά εξά¬ 
μηνο. 

Άρθρο 3 

ΠΙΝΑΚΕΣ ΑΞΙΟΛΟΓΗΣΗΣ 

1. α) Για την επιλογή των εκπαιδευτικών συντάσσονται 
τρεις πίνακες: Α', Β' Γ. 

2. ΠΙΝΑΚΑΣ Α' 

Ο πίνακας Α' αποτελεί τον κύριο πίνακα από τον οποίο 
γίνεται η επιλογή του εκπαιδευτικού προσωπικού, μεταξύ 
των υποψηφίων που συγκεντρώνουν τη Βάση Μορίων. 

α) Η βάση μορίων (ΒΜ) διαμορφώνεται ως εξής, ανά κα¬ 
τηγορία προσωπικού: 

ΔΕ (Εμπειροτεχνίτες): 6.000 μόρια από Επαγγελματική 
Προϋπηρεσία. 

ΤΕΣ - Μαθητεία ΓΕΛ: 4.200 μόρια από Επαγγελματική 
Προϋπηρεσία 

ΤΕ1 - ΕΠΛ: 3.000 μόρια εκ των οποίων τα 1.800 τουλάχι¬ 
στον από Επαγγελματική Προϋπηρεσία. 

Ι.Ε.Κ.: 2.400 μόρια έκτων οποίων τα 1.500 τουλάχιστον 
από Επαγγελματική Προϋπηρεσία. 

ΤΕΙ : 1.800 μόρια εκ των οποίων τα 1.200 τουλάχιστον 
από Επαγγελματική Προϋπηρεσία. 

ΑΕΙ: 1.200 έκτων οποίωντα 600 τουλάχιστον από Επαγ¬ 
γελματική Προϋπηρεσία. 

ΑΕΙ & Μεταπτυχιακό: 600 μόρια Επαγγελματικής Προϋ¬ 
πηρεσίας. 

ΑΕΙ & Διδακτορικό: Καλύπτουν τις ανάγκες της Βάσης 
Μορίων 

Για την κατάρτιση του, τα μόρια των υποψηφίων κατα¬ 
γράφονται σε δύο στήλες 1,2. 

Η στήλη 1 καταγράφει την εκάστοτε Β.Μ. 

Στη στήλη 2 καταγράφεται το σύνολο των μορίων των 
υποψηφίων, ξεκινώντας από τη Β.Μ. και σε αύξουσα σει¬ 
ρά. 

β) Γ ια την κατάταξη στον Πίνακα Α απαιτείται η κτήση 
βασικού τίτλου σπουδών αντίστοιχου με την ειδικότητα 
και η συγκέντρωση από τον υποψήφιο αριθμό μορίων 
ίσου προς τη "Βάση μορίων". 

3. ΠΙΝΑΚΑΣ Β' 

Όσων τα μόρια δεν υπερκαλύπτουν τη Βάση Μορίων 
κατατάσσονται στον Πίνακα Β, στον οποίο τα μόρια προ- 
σμετρούνται με την ίδια διαδικασία του Πίνακα Α. 

Ο Πίνακας Β' ενεργοποιείται μόνον μετά από την εξά¬ 
ντληση όλων των υποψηφίων του Πίνακα Α' και μέχρις 
ότου συμπληρωθούν οι κενές θέσεις διδακτικού προσω¬ 
πικού. 

4. ΠΙΝΑΚΑΣ Γ 

Ο πίνακας Γ περιλαμβάνει ανέργους εκπαιδευτικούς 
απόφοιτους Α.Ε.Ι.-Τ.Ε.Ι.. Αυτοί επιλέγονται με σειρά προ¬ 
τεραιότητας αποκλειστικά από τον πίνακα αυτό για συν¬ 
διδασκαλία (δεύτεροι) σε εργαστηριακά μαθήματα ειδι¬ 
κότητας τους του Α' και Β' εξαμήνου στα ΙΕΚτου ΟΑΕΔ, 
με βάση τα παρακάτω κριτήρια και προϋποθέσεις επιλο¬ 
γής: 

1. Ηλικία κάτω των σαράντα (40) ετών 

2. Απόφοιτοι Α.Ε.Ι.-Τ.Ε.Ι. 

3. Η φορολογική δήλωση του τελευταίου φορολογικού 

έτους να εμφανίζει εισόδημα κάτω των πέντε χιλιάδων 
τριακοσίωνπενήντα (5.350) ευρώ, προσαυξανόμενο κατά 
χίλια τριακόσια πενήντα (1.350) ευρώ ανά προστατευό- 
μενοτέκνο περιλαμβανόμενο στηντελευταία φορολογική 
δήλωση του υποψηφίου. 

Μοριοδότηση των Κριτηρίων: 
α. Βαθμός τίτλου σπουδών 
Βαθμός τίτλου σπουδών χ 100 μόρια 
β. Ετος απόκτησης τίτλου σπουδών (πτυχίο Α.Ε.Ι.-Τ.Ε.Ι) 
Κάθε έτος από το επόμενο ημερολογιακό έτος απόκτη¬ 
σης πτυχίου μοριοποιείται με 50 μόρια μέχρι και το έτος 
μοριοποίησης και μέχρι 600 μόρια 
γ. Κτήση μεταπτυχιακού τίτλου 
ι) ΜΑ3ΤΕΒ 200 μόρια 
ιι) Διδακτορικό 500 μόρια 

Μοριοποιείται μόνο ένας τίτλος που αναφέρεται στο 
βασικό τίτλο σπουδών και που αντιστοιχεί με την προκυ- 
ρησσόμενη ειδικότητα. 

Σε περίπτωση συγκέντρωσης ίσου αριθμού μορίων 
προηγείται ο έχωντο μικρότερο δηλωθέν φορολογικό ει¬ 
σόδημα. 

Άρθρο 4 

ΚΡΙΤΗΡΙΑ ΕΠΙΛΟΓΗΣ ΚΑΤΑΡΤΙΖΟΜΕΝΩΝ 

1. Οι καταρτιζόμενοι επιλέγονται από πίνακες αξιολό¬ 
γησης κατά ειδικότητα, ανά ΙΕΚ με βάση τα εξής μοριο- 
δοτημένα κριτήρια: 
α) Το βαθμό του τίτλου σπουδών 
ι) Τα μόρια που δίνει ο τίτλος είναι τόσα όσα το διπλάσιο 
του γενικού βαθμού, με μετατροπή του κλασματικού μέ¬ 
ρους σε δεκαδικό. 

Σε περίπτωση που ο βαθμός του τίτλου σπουδών είναι 
εκφρασμένος σε κλίμακα διαφορετική από την εικοσα- 
βάθμια, θα γίνεται αναγωγή του σε εικοσαβάθμιο κλίμα¬ 
κα. 

ιι) Όσοι υποψήφιοι έχουν στο απολυτήριο ή στο πτυχίο 
τους μέσο όρο από δέκα επτά (17) και πάνω παίρνουν τρία 
(3) μόρια επιπλέον. 

β) Την προϋπηρεσία στην ειδικότητα είτε στο Δημόσιο 
είτε στον ιδιωτικό τομέα. 

ι) Για έξι μήνες πλήρεις, ή 150 ημερομίσθια, έξι (6) μό¬ 
ρια. 

ιι) Για κάθε μήνα πέραν των έξι (6) ή για κάθε 25 ημερο¬ 
μίσθια πέραν των 150 ένα (1) μόριο με ανώτατο τα δώδε¬ 
κα (12) μόρια συνολικά. 

Προϋπηρεσία μικρότερη των έξι (6) μηνών ή των 150 
ημερομισθίων δεν λαμβάνεται υπόψη. Η προϋπηρεσία 
λαμβάνεται υπ' όψιν μόνο όταν ταυτίζονται τα αντικείμενα 
απασχόλησης με την ειδικότητα που επιλέγεται, 
γ) Την ηλικία των υποψηφίων. 

ι)Δύο (2) μόρια ανά έτος μετά το 18ο (συμπληρωμένο) 
μέχρι το 25ο με ανώτατο όριο τα δεκατέσσερα (14) μόρια. 

ιι) Ως αφετηρία ορίζεται η 1η Ιανουάριου του έτους γέν¬ 
νησης. 

δ) Την ιδιότητα του πολύτεκνου γονέα ή του τέκνου πο¬ 
λύτεκνης οικογένειας. 

Τρία (3) μόρια. 

ε) Την ιδιότητα του ορφανού εξ ενός γονέα. 

Τέσσερα (4) μόρια εξ ενός, έξι (6) μόρια έκτων δύο γο¬ 
νέων. 

Τα μόρια των ορφανών προσμετρούνται εφόσον οι υπο¬ 
ψήφιοι δεν έχουν υπερβεί το 25ο έτος της ηλικίας τους. 


2. Οι υποψήφιοι προκειμένου να μοριοδοτηθούν κατα¬ 
θέτουν στο Ι.Ε.Κ. τα παρακάτω έγγραφα και δικαιολογη- 
τικά: 

α) Σχετική αίτηση, στην οποία εκτός των άλλων στοιχεί¬ 
ων, θα αναγράφονται και σειρά προτίμησης οι ειδικότητες 
στις οποίες επιθυμεί να καταρτισθεί ο υποψήφιος. Ο κάθε 
υποψήφιος έχει δικαίωμα να επιλέξει μέχρι τρεις το πολύ 
ειδικότητες σε δύο το πολύ Ι.Ε.Κ. για κάθε ειδικότητα. 

β) Τον εκάστοτε προβλεπόμενο πρωτότυπο τίτλο σπου¬ 
δών (απολυτήριο ή πτυχίο), του οποίου θα εκδίδεται φω¬ 
τοαντίγραφο με μέριμνα του Ι.Ε.Κ. για τη χρήση του στην 
επιλογή και θα επιστρέφεται ο πρωτότυπος τίτλος στον 
υποψήφιο. Σε περίπτωση που είναι αδύνατη η προσκόμι¬ 
ση του πρωτότυπου τίτλου, θα προσκομίζεται πρωτότυπο 
αποδεικτικό τίτλου σπουδών, που θα εκδίδεται από τη 
σχολική μονάδα αποφοίτησης του υποψηφίου και στο 
οποίο θα αναγράφεται ο τελικός βαθμός αποφοίτησης. 

γ) Φωτοτυπία των δύο όψεων του δελτίου Αστυνομικής 
Ταυτότητας η οποία θα μπορεί να επικυρώνεται και από το 
Ι.Ε.Κ. Σε περίπτωση που λείπει, θα προσκομίζεται πιστο¬ 
ποιητικό Δήμου ή Κοινότητας, 
δ) Δικαιολογητικά προϋπηρεσίας: 
ι) Για προϋπηρεσία στο Δημόσιο τομέα: πρωτότυπη βε¬ 
βαίωση της δημόσιας υπηρεσίας στην οποία θα αναγρά¬ 
φεται η προϋπηρεσία (ημερομίσθια ή έτη) που τυχόν 
πραγματοποίησε ο υποψήφιος σε συγκεκριμένο επάγ¬ 
γελμα και ειδικότητα. 

ιι) Για προϋπηρεσία στον Ιδιωτικό τομέα : βιβλιάριο εν¬ 
σήμων και πρωτότυπη βεβαίωση του εργοδότη στην 
οποία θα αναγράφεται η προϋπηρεσία που τυχόν πραγ¬ 
ματοποίησε ο υποψήφιος σε συγκεκριμένο επάγγελμα 
και ειδικότητα, θεωρημένη από την αρμόδια επιθεώρηση 
εργασίας για το γνήσιο του περιεχομένου της. 

ιιι) Για προϋπηρεσία επιτηδευματία : πρωτότυπη βεβαί¬ 
ωση της Δημόσιας Οικονομικής Υπηρεσίας (Δ.Ο.Υ) στην 
οποία θα αναγράφεται ο χρόνος άσκησης συγκεκριμένης 
επιτήδευσης από τον υποψήφιο. 

ιν) Προϋπηρεσία που τυχόν πραγματοποίησε ο υποψή¬ 
φιος στο δημόσιο ή ιδιωτικό τομέα για απόκτηση τίτλου 
σπουδών, δεν λαμβάνεται υπόψη για μοριοδότηση. Η 
απόδειξη της προϋπηρεσίας είναι στην αποκλειστική ευ¬ 
θύνη του υποψήφιου. 

ν) Πρωτότυπο Πιστοποιητικό Οικογενειακής κατάστα¬ 
σης του τελευταίου τριμήνου της Ανώτατης Συνομοσπον¬ 
δίας Πολυτέκνων Ελλάδας (Α.Σ.Π.Ε.),προκειμένου για 
πολύτεκνο, γονέα ή τέκνο πολύτεκνης οικογένειας. 

νι) Πιστοποιητικό γνώσης της Αγγλικής γλώσσας, επι¬ 
πέδου ΡΙΒ5Τ ΟΕΒΤΙΡΙΟΑΤΕ ή άλλης οριζόμενης γλώσσας 
εκτός της Ελληνικής, αντιστοίχου επιπέδου, σε όποιες ει¬ 
δικότητες απαιτείται. 

νιι) Φορολογική δήλωση του ιδίου ή του γονέα (για την 
υποτροφία). 

νιιι) Πιστοποιητικό οικογενειακής κατάστασης (αντί¬ 
γραφο οικογενειακής μερίδας) του Δήμου ή Κοινότητας 
από το οποίο να προκύπτει και ότιτυχόν ο ένας ή και οι δύο 
γονείς του υποψηφίου καταρτιζόμενου έχουν αποθάνει. 

Από τα παραπάνω δικαιολογητικά τα α, β, γ, υποβάλλο¬ 
νται υποχρεωτικά, επί ποινή αποκλεισμού του υποψηφί¬ 
ου. 

3. α) Μετά το πέρας της αξιολόγησης των αιτήσεων επι¬ 
λογής σε κάθε ΙΕΚ ανακοινώνεται πίνακας αξιολόγησης, 
ο οποίος περιέχει αναλυτικά τα μόρια που συγκεντρώνει 
ο κάθε υποψήφιος. 

β) Σε περίπτωση ισοβαθμιών τη σειρά καθορίζουν με 
προτεραιότητα. 

ι. Η προϋπηρεσία 

ιι. Η ιδιότητα πολύτεκνου ή ορφανού. 

ιιι. Ο βαθμός τίτλου 

γ) Υποψήφιος που επιλέγεται σε περισσότερες από μία 
ειδικότητες, αναγράφεται μόνο στον πίνακα της πρώτης 
κατά σειρά προτίμησης ειδικότητας της αιτήσεώς του. 

γ) Η σειρά προτίμησης ισχύει μόνο για τους επιλεγέντες 
με βάση το σύνολο των μορίων. 

Άρθρο 5 
Χρόνος Ισχύος 

Οι διατάξεις της απόφασης αυτής ισχύουν από το σχο¬ 
λικό έτος 2002-2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2002 

ΟΥΠΟΥΡΓΟΣ 

ΔΗΜΗΤΡΙΟΣ ΡΕΓΙΠΑΣ 

-♦- 

Αριθμ. 10639 (2) 

Έγκριση της υπέρβασης του ορίου των επιτρεπομένων 
κατ’ έτος ημερών μετακίνησης εκτός έδρας υπαλλή¬ 
λων που υπηρετούν στις Νομαρχιακές Αυτοδιοικήσεις 
Αχαιός, Ηλείας & Αιτ/νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν.2503/97 (ΦΕΚ 107/30.5.1997)"Δι- 
οίκηση, οργάνωση, στελέχωση της Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις. 

2. Τις διατάξεις του Ν. 2685/99 (ΦΕΚ 35/18.2.1999)"κά- 
λυψη δαπανών μετακινούμενων υπαλλήλων εντός και 
εκτός επικράτειας κ.α." 

3. Τις διατάξεις του άρθρου 25 παρ.6 του Ν. 2738/99 
(ΦΕΚ 180/9.9.1999) "Συλλογικές Διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις. 

4. Τις 8467/26.7.2002(ΦΕΚ 1033/7.8.2002) & 

6641/14.6.2002(ΦΕΚ 828/2.7.2002) αποφάσεις του Γενι¬ 
κού Γραμματέα της Περιφέρειας Δυτικής Ελλάδας που 
αφορούσαν στον καθορισμό ανωτάτου ορίου των επιτρε- 
πομένων κατ έτος ημερών μετακίνησης εκτός έδρας των 
υπαλλήλων που υπηρετούν στη Ν. Α. Αιτ/νίας. 

5. Τις 6919/20.6.2002(ΦΕΚ 851/9.7.2002) & 

4148/12.4.2002(ΦΕΚ 545/2.5.2002) αποφάσεις του Γενι¬ 
κού Γ ραμματέα της Περιφέρειας Δυτικής Ελλάδας που 
αφορούν στον καθορισμό ανωτάτου ορίου των επιτρεπο- 
μένων κατ’ έτος ημερών μετακίνησης εκτός έδρας των 
υπαλλήλων που υπηρετούν στη Ν. Α. Ηλείας. 

6. Τις 9339/21.8.2002 (ΦΕΚ 1183/ 12.9.2002) & 
6640/14.6.2002(ΦΕΚ 828/2.7.2002) αποφάσεις του Γενι¬ 
κού Γ ραμματέα της Περιφέρειας Δυτικής Ελλάδας που 
αφορούσαν στον καθορισμό ανωτάτου ορίου των επιτρε- 
πομένων κατ' έτος ημερών μετακίνησης εκτός έδρας των 
υπαλλήλων που υπηρετούν στη Ν. Α. Αχαιός. 

7. Το 9057/8.7.2002 έγγραφο της Ν.Α. Αιτ/νίας για την 


ανάγκη μετακίνησης εκτός έδρας των υπαλλήλων της 
Δ/νσης Γεωργίας της Νομαρχιακής Αυτοδιοίκησης 
Αιτ/νίας, προκειμένου να γίνουν οι απαραίτητοι έλεγχοι 
στα προϊόντα, όπως ποιοτικός έλεγχος γεωργικών προϊό¬ 
ντων για εξαγωγή, ολοκληρωμένο σύστημα σιτηρών αγε¬ 
λάδων, μόσχων, εξισωτική αποζημίωση, επιλέξιμα αιγο¬ 
πρόβατα, τηλεσκόπιση, βελτίωση βοσκοτόπων, νέοι 
αγρότες, σχέδια βελτίωσης κ.λ.π. 

8. Το 8946/8.8.2002 έγγραφο της Ν.Α. Αχαΐας για την 
ανάγκη μετακίνησης εκτός έδρας των υπαλλήλων της Νο¬ 
μαρχιακής Αυτοδιοίκησης Αχαιός, για την προώθηση και 
εφαρμογή των Κοινοτικών Προγραμμάτων του ΥΠ.ΓΕ., 
καθώς και αύξηση του όγκου των αιτήσεων και του ελέγ¬ 
χου στα προγράμματα επιδοτήσεων (σταφίδας-ελαιολά- 
δου-ζώων-αποζημιώσεις πληγέντων παραγωγών από 
πυρκαγιές κ.λπ.) και 

9. Το 13418/1.8.2002 έγγραφο της Ν.Α. Ηλείας για την 
ανάγκη μετακίνησης εκτός έδρας των υπαλλήλων της 
Δ/νσης Αγροτικής Ανάπτυξης της Νομαρχιακής Αυτοδιοί¬ 
κησης Ηλείας, λόγω προγραμμάτων που απαιτούν επιτό¬ 
πιους ελέγχους (εξισωτικές αποζημιώσεις, έλεγχοι στις 
επιδοτήσεις ελαιολάδου, ΟΣΔΕ 2002,κορινθιακή σταφί¬ 
δα ποιοτικός έλεγχος εξαγωγών, ζημιές κ.λ.π.) 

10. Τα αιτήματα των Νομαρχιακών Αυτοδιοικήσεων της 
Περιφέρειάς μας, για την ανάγκη μετακίνησης εκτός 
έδρας των υπαλλήλων του κλάδου ΠΕ Κτηνιάτρων, λόγω 
της εφαρμογής προγραμμάτων μελιταίου πυρετού των 
αιγοπροβάτων, φυματίωσης-βρουκέλλωσης βοοειδών 
για κερδοσκοπικούς και αστυκτηνιατρικούς ελέγχους, 
διερεύνηση επιζωοτικώνκ.λπ. 

11. Την ανάγκη μετακίνησης εκτός έδρας α) των υπαλ¬ 
λήλων του Τεχνικού Εξοπλισμού της Δ/νσης Έργων της 
Ν.Α. Αχαιός και της Δ/νσης Τεχνικών Υπηρεσιών της Ν.Α. 
Ηλείας καθώς και β) του Προσωπικού Μηχανικού Εξοπλι¬ 
σμού της Ν.Α. Αιτ/νίας που απασχολούνται σε έκτακτα γε¬ 
γονότα όπως, πυρκαγιές, πλημμύρες, διανοίξεις δρόμων, 
χιονοπτώσεις, κατολισθήσεις, με αποκλεισμό ορεινών μη¬ 
χανημάτων (καθιέρωση λειτουργίας των υπηρεσιών τε¬ 
χνικού εξοπλισμού των Νομαρχιακών Αυτοδιοικήσεων 
της Χώρας σε 24ωρη βάση, με την αρ. πρωτ. 51670/19-12- 
2001 απόφαση του Υπουργού ΕΣ.Δ.Δ.&Α.). 

12. Το γεγονός ότι το ύψος της προκαλούμενης απάτην 
απόφαση αυτή δαπάνης δεν μπορεί να προβλεφθεί, απο¬ 
φασίζουμε: 

1. Εγκρίνουμε την υπέρβαση του ανωτάτου ορίου των 
επιτρεπομένων κατ’ έτος ημερών μετακίνησης εκτός 
έδρας των υπαλλήλων του κλάδου ΠΕ Γεωπόνων που 
υπηρετούν στις Νομαρχιακές Αυτοδιοικήσεις Αχαΐας, 
Ηλείας & Αιτ/νίας για το έτος 2002 κατά 60 ημέρες 
(120 + 60 = 180 ημέρες) 

2. Εγκρίνουμε την υπέρβαση του ανωτάτου ορίου των 
επιτρεπομένων κατ’ έτος ημερών μετακίνησης εκτός 
έδρας των υπαλλήλων του κλάδου ΠΕ Κτηνιάτρων, που 
υπηρετούν στις Νομαρχιακές Αυτοδιοικήσεις Αχαΐας, 
Ηλείας & Αιτ/νίας, για το έτος 2002 κατά 60 ημέρες 
(120 + 60 = 180 ημέρες) 

3. Εγκρίνουμε την υπέρβαση του ανωτάτου ορίου των 
επιτρεπομένων κατ’ έτος ημερών μετακίνησης εκτός 
έδρας για το έτος 2002 α)των δεκατριών υπαλλήλων του 
Τεχνικού Εξοπλισμού της Δ/νσης Έργων της Ν.Α. 
Αχαΐας(ένας (1) ΤΕ Μηχανολόγων και δώδεκα (12) ΔΕ Τε- 

χνικών κατά 60 ημέρες(120+60=180 ημέρες), και β) του 
προσωπικού Μηχανικού Εξοπλισμού της Ν.Α. Αιτ/νίας κα¬ 
τά 60 ημέρες (120 + 60= 180 ημέρες). 

Κατά τα λοιπά ισχύουν οι προηγούμενες σχετικές απο¬ 
φάσεις μας. 

Η δαπάνη που θα προκληθεί από την εφαρμογή της από¬ 
φασης αυτής, θα βαρύνει τις πιστώσεις του προϋπολογι¬ 
σμού των αντίστοιχων Νομαρχιακών Αυτοδιοικήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 24 Σεπτεμβρίου 2002 

Ο Γενικός Γραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 

-♦- 

(3) 

Απόκτηση Ελληνικής ιθαγένειας του ομογενούς ΙΝΒΙΑ 
ΙΒΑΝ του ΣΕΝΙΑ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την 5121/19.9.2002 απόφαση της Γενικής Γραμμα- 
τέως Περιφέρειας Δυτικής Μακεδονίας που εκδόθηκε 
σύμφωνα με τις διατάξεις του άρθρου 1 του Ν. 2790/2000 
(ΦΕΚ 24 τ.Α) (Αποκατάσταση των παλιννοστούντων ομο¬ 
γενών από την τέως Σοβιετική Ένωση και άλλες διατά¬ 
ξεις) και του άρθρου 76 του Ν. 2910/2001 (ΦΕΚ 91 τ.Α.), 
γίνεται αποδεκτή η από 9.4.2002 αίτηση του ΙΝΒΙΑ ΙΒΑΝ 
του ΣΕΝΙΑ ομογενούς από τη Γεωργία περί αποκτήσεως 
της Ελληνικής Ιθαγένειας και εγκρίνεται ο εξελληνισμός 
του κυρίου ονόματος και του επωνύμου του ΙΝΒΙΑ ΙΒΑΝ 
του ΣΕΝΙΑ από ΙΝΒΙΑ ΙΒΑΝ σε ΑΪΒΑΖΙΔΗΣ ΙΩΑΝΝΗΣ. 

Με εντολή Γ ενικού Γ ραμματέα Περιφέρειας 

Ο Διευθυντής 
ΧΡΗΣΤΟΣ ΚΟΥΤΣΟΤΟΛΗΣ 

-♦- 

(4) 

Απόκτηση Ελληνικής ιθαγένειας της ομογενούς ΙΝΒΙΑ 

ΔΙΝΑΡΑτου ΕΜΜΑΝΟΥΗΛ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Μετην 5124/19.9.2002 απόφαση της Γ ενικής Γ ραμματέ- 
ως Περιφέρειας Δυτικής Μακεδονίας που εκδόθηκε σύμ¬ 
φωνα με τις διατάξεις του άρθρου 1 του Ν. 2790/2000 
(ΦΕΚ 24 τ.Α) (Αποκατάσταση των παλιννοστούντων ομο¬ 
γενών από την τέως Σοβιετική Ένωση και άλλες διατάξεις) 
και του άρθρου 76 του Ν. 2910/2001 (ΦΕΚ 91 τ.Α.), γίνεται 
αποδεκτή η από 9.4.2002 αίτηση του ΙΝΒΙΑ ΔΙΝΑΡΑ του 
Εμμανουήλ ομογενούς από τη Γ εωργία περί αποκτήσεως 
της Ελληνικής Ιθαγένειας και εγκρίνεται ο εξελληνισμός 
του κυρίου ονόματος και του επωνύμου της ΙΝΒΙΑ ΔΙΝΑΡΑ 
του ΕΜ. από IΝ ΒΙΑ ΔΙΝΑΡΑ σε ΑΪΒΑΖΙΔΟΥ ΚΩΝΣΤΑΝΤΙ ΝΑ. 

Με εντολή Γ ενικού Γ ραμματέα Περιφέρειας 

Ο Διευθυντής 
ΧΡΗΣΤΟΣ ΚΟΥΤΣΟΤΟΛΗΣ 


( 5 ) 

Απόκτηση Ελληνικής ιθαγένειας της ομογενούς ΣΑΡΑ- 
ΝΤΟΒΑ ΓΚΟΥΛΝΑΡΑτου ΣΑΜΨΩΝ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την 5123/19.9.2002 απόφαση της Γενικής Γραμμα- 
τέως Περιφέρειας Δυτικής Μακεδονίας που εκδόθηκε 
σύμφωνα με τις διατάξειςτου άρθρου 1 του Ν. 2790/2000 
(ΦΕΚ 24 τ.Α) (Αποκατάσταση των παλιννοστούντων ομο¬ 
γενών από την τέως Σοβιετική Ένωση και άλλες διατά¬ 
ξεις) και του άρθρου 76 του Ν. 2910/2001 (ΦΕΚ 91 τ.Α.), 
γίνεται αποδεκτή η από 9.4.2002 αίτηση της ΣΑΡΑΝΤΟΒΑ 
ΓΚΟΥΛΝΑΡΑτου ΣΑΜΨΩΝ ομογενούς από τη Γεωργία 
περί αποκτήσεως της Ελληνικής Ιθαγένειας και εγκρίνε- 
ται ο εξελληνισμός του κυρίου ονόματος και του επωνύ¬ 
μου της ΣΑΡΑΝΤΟΒΑ ΓΚΟΥΛΝΑΡΑ. Από ΣΑΡΑΝΤΟΒΑ 
ΓΚΟΥΛΝΑΡΑ σε ΣΑΡΑΝΤΙΔΟΥ ΕΛΕΝΗ. 

Με εντολή Γ ενικού Γ ραμματέα Περιφέρειας 

Ο Διευθυντής 
ΧΡΗΣΤΟΣ ΚΟΥΤΣΟΤΟΛΗΣ 

-♦- 

Αριθ. 34619 (6) 

Υπέρβαση του ανωτάτου ορίου των 120 ημερών κίνησης 
εκτός έδρας για υπαλλήλους της Δ/νσης Τεχνικών 
Υπηρεσιών Ν.Α. Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του Ν. 2685/1999 «Κάλυψη δαπανών μετακινουμέ- 
νων υπαλλήλων εντός και εκτός Επικράτειας και άλλες 
διατάξεις». 

β. Του άρθρου 25 παραγρ. 6 του Ν. 2738/99 «Συλλογι¬ 
κές διαπραγματεύσεις στη Δημόσια Διοίκηση, μονιμοποι¬ 
ήσεις συμβασιούχων αορίστου χρόνου και άλλες διατά¬ 
ξεις». 

γ. Του Ν. 2503/1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις.» 

2. Την 8222/2002 απόφασή μας με την οποία καθορί¬ 
σθηκε το ανώτατο όριο των επιτρεπομένων ημερών κίνη¬ 
σης εκτός έδρας των υπαλλήλων που υπηρετούν στις Νο¬ 
μαρχιακές Αυτοδιοικήσεις της Περιφέρειας όπως συ¬ 
μπληρώθηκε μεταγενέστερα. 

3. Το 93/11.9.2002 έγγραφο της Νομαρχιακής Αυτοδιοί¬ 
κησης Κιλκίς- Γ ραφείο Νομάρχη, αναφορικά μετην αύξηση 
του ανωτάτου ορίου των 120 ημερών κίνησης εκτός έδρας 
για τους μηχανικούς του Τμήματος Μελετών και κατασκευ¬ 
ών, δεδομένου ότι λόγω έναρξης υλοποίησης του Γ ΚΠΣ 
υπάρχει αυξημένη ανάγκη εκτός έδρας μετακινήσεων των 
ανωτέρω υπαλλήλων για την σύνταξη μελετών αλλά και την 
επίβλεψη έργων που έχουν προενταχθεί και ήδη κατασκευ¬ 
άζονται. Πέραν αυτού η Δ/νση Τεχνικών Υπηρεσιών υλοποι¬ 
εί ένα μεγάλο αριθμό μικρότερων έργων με εθνική χρημα¬ 
τοδότηση για την άρτια εκτέλεση των οποίων απαιτείται αυ¬ 
ξημένος αριθμός μετακινήσεων των υπαλλήλων της. 

4. Το γεγονός ότι το ύψος της προκαλούμενης απάτην 
απόφαση αυτή δαπάνης δεν μπορεί να προβλεφθεί, απο¬ 
φασίζουμε: 

Αυξάνουμε τα ανώτατα όρια του αριθμού ημερών εκτός 
έδρας πέραν αυτών που εγκρίθηκαν με την κατά τα ανω¬ 
τέρω απόφασή μας στους υπαλλήλους της Δ/νσης Τεχνι¬ 
κών Υπηρεσιών της Νομαρχιακής Αυτοδιοίκησης Κιλκίς 
για τους λόγους που αναφέρονται στο σκεπτικό της πα¬ 
ρούσας απόφασης ως κατωτέρω: 

ΜΗΧ/ΚΟΙ Τμήματος Μελετών και κατασκευών 60 ημέ¬ 
ρες 

Η δαπάνη που θα απαιτηθεί από την εφαρμογή της από¬ 
φασής μας αυτής θα βαρύνει τις πιστώσεις του προϋπο¬ 
λογισμού της Νομαρχιακής Αυτοδιοίκησης Κιλκίς, στον 
οποίο έχει γίνει η σχετική πρόβλεψη καθώς και τα ενάριθ- 
μα έργα δημοσίων επενδύσεων όπου προβλέπεται από 
τις κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Σεπτεμβρίου 2002 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 15700 (7) 

Συμμετοχή νέου δήμου σε υφιστάμενο σύνδεσμο 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1) Τις διατάξεις των άρθρων 206-211 του ΠΔ410/95. 

2) Τις διατάξεις του άρθρου 27 Ν. 2081 /92 με τις οποίες 
προστέθηκαν νέες στο αρθρ. 29 Α' στο Ν. 1558/85, οι 
οποίες ρυθμίζουν τον έλεγχο των δαπανών που προκα- 
λούν οι κανονιστικές διοικητικές πράξεις. 

3) Την 17851/8.12.99 απόφασή μας περί σύστασης Συν¬ 
δέσμων Δήμων Ν. Κορινθίας για τη διαχ/ση των αστικών 
απορριμμάτων που δημοσιεύθηκε στο ΦΕΚ 2286/ 
31.12.99τ.Β'της Εφημ.της Κυβερνήσεως. 

4) Την 44/02 απόφαση του Δημ. Συμβουλίου Λουτρακι¬ 
ού - Περαχώρας περί συμμετοχής του δήμου στον ανω¬ 
τέρω Σύνδεσμο. 

5) Την 2.8.2002 απόφαση του Διοικητικού Συμβουλίου 
του Συνδέσμου των Δήμων Κορινθίων, Άσσου-Λεχαίου, 
Τενέας, Σαρωνικού, Αγ. Οεοδώρων, Νεμέας και Βόχας 
περί αποδοχήςτης συμμετοχής στο σύνδεσμο του Δήμου 
Λουτρακιού - Περαχώρας, αποφασίζουμε: 

Τη συμμετοχή του δήμου Λουτρακιού - Περαχώρας 
στον υφιστάμενο Σύνδεσμο των Δήμων Κορινθίων, Άσ¬ 
σου-Λεχαίου, Τενέας, Σαρωνικού, Αγ. Θεοδώρων, Νεμέ¬ 
ας και Βόχας, με σκοπό τη διαχ/ση των αστικών απορ/των. 

Το νέο μέλος θα συμμετέχει στη διοίκηση του Συνδέ¬ 
σμου με αντιπροσώπους του από τη νέα δημοτική περίο¬ 
δο. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Λουτρα¬ 
κιού - Περαχώρας, το ύψος της οποίας δεν μπορεί να 
υπολογισθεί. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ο Γενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


Αριθ. 17560 (8) 

Κύρωση κτηματολογικών στοιχείων Αναδασμού αγρ/τος 
Κέδρου (τμ. Αμπέλια). 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1. Τις διατάξεις του Ν. 674/77 άρθρ. 15παρ. 1 

2. Την 13634/17.10.1990 απόφαση του Νομάρχη Καρδί¬ 
τσας που ενέκρινε την διενέργεια εκούσιου αναδασμού 
για το αγρόκτημα Κέδρου (τμ. Αμπέλια) 

3. Το Τ/721/13.8.2002 έγγραφο του τμήματος Τοπο- 
γραφικής Καρδίτσας που μας διαβιβάζει ηλεγμένα κτη- 
ματολογικά στοιχεία αναδασμού αγρ/τος Κέδρου (τμ. 
Αμπέλια) Ν. Καρδίτσας. 

4. Τη σχετική εισήγηση της Δ/νσης γεωργικής Ανάπτυ¬ 
ξης Καρδίτσας, αποφασίζουμε: 

Κυρώνουμε τα κτηματολογικά στοιχεία του νέου κτημα¬ 
τικού καθεστώτος που διαμορφώθηκαν με τον Αναδασμό 
στην κτηματική περιοχή Κέδρου (τμ. Αμπέλια) Ν. Καρδί¬ 
τσας και όπως αυτό απεικονίζεται στους συνταχθέντες 
από την επιτροπή Αναδασμού κτηματολογικούς πίνακες 
και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 16 Σεπτεμβρίου 2002 

Ο Νομάρχης 
Β. ΑΝΑΓΝΩΣΤΟΠΟΥΛΟΣ 

-♦- 

Αριθ. 20024956 (9) 

Μεταφορά κενής οργανικής θέσης ΔΕΠ από το Πανεπι¬ 
στήμιο στο Τμήμα Χρηματοοικονομικής και Τραπεζι¬ 
κής Διοικητικής 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 

Έχοντας υπόψη: 

1. Τις διατάξεις του άρθρου 14 παρ. 5α του Ν. 
2817/2000 (ΦΕΚ 78/τ.Α'/14.3.2000) 

2. Την Α/107/24.4.2000 εγκύκλιο του Υπουργείου Εθνι¬ 
κής Παιδείας και θρησκευμάτων 

3. Το απόσπασμα πρακτικών της Γενικής Συνελεύσεως 
του Τμήματος Χρηματοοικονομικής και Τραπεζικής Διοι¬ 
κητικής (συνεδρίαση της 19.3.2002) 

4. Την απόφαση του Πρυτανικού Συμβουλίου (συνε¬ 
δρίαση της 26.4.2002) 

5. Το 02060/17.4.2002 έγγραφο του Προέδρου του Τμή¬ 
ματος Χρηματοοικονομικής και Τραπεζικής Διοικητικής 
περί μεταφοράς κενής θέσης ΔΕΠ από το Πανεπιστήμιο 
στο αντίστοιχο Τμήμα 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τη μεταφορά μίας (1) κενής οργανικής θέσης ΔΕΠ από 
το Πανεπιστήμιο στο Τμήμα Χρηματοοικονομικής και 
Τραπεζικής Διοικητικής. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Πειραιάς, 24 Σεπτεμβρίου 2002 
Ο Πρύτανης 

ΒΑΣΙΛΕΙΟΣ ΚΙΜ. ΜΠΕΝΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(10) 

Στην Φ. 212/602/9.7.2002 Υπουργική απόφαση «τροπο¬ 
ποίηση διατάξεωντου καταστατικού του Ταμείου Πρόνοι¬ 
ας Εργοληπτών Δημοσίων Έργων», που δημοσιεύθηκε 
στο ΦΕΚ 911 /Β/17.7.2002 στηνπαρ. 1 του προοιμίου αυ¬ 
τής και στη σελίδα 12429 γίνεται η εξής διόρθωση: 


αντί του εσφαλμένου: «Τις διατάξειςτου δευτέρου εδα¬ 
φίου τηςπαρ. 6του άρθρου 13του Ν. 2335/1995 (Α 185), 
όπως αυτό συμπληρώθηκε με την παρ. 3 του άρθρου 18 
του Ν. 2556/97», τίθεται το ορθό: 

«1. Τις διατάξειςτου άρθρου του Ν. 2084/1992 (ΑΊ65)». 

(Από τη Γενική Γραμματεία 
Κοινωνικών Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




